recursal/SuperWikiNEXT-32B huggingface dataset:
**ভ্যানিলা চকোলেট** হলো রোমানীয় সঙ্গীত শিল্পী আলেক্সান্দ্রা স্তান-এর দ্বিতীয় অ্যালবাম আনলকড-এর একটি গান। এই গানটি চুড়ান্তভাবে ডিজিটাল ডাউনলোড ফরম্যাট হিসেবে ২৪ ডিসেম্বর ২০১৪ তৈরি করা হয়। এটি আনলকড অ্যালবামের চতুর্থ গান। ভ্যানিলা চকোলেট গানটি পাঁচ জন সঙ্গীত লেখক লিখেছেন যাদের মধ্য আলেক্সান্দ্রা স্তানও একজন।

রচনা ও ইতিহাস
-------------

ভ্যানিলা চকোলেট গানটি পাঁচজন সঙ্গীত লেখক লিখেছেন যা রোমানীয়ার ফোনোগ্রাম স্টুডিওসে ধারণ করা হয়। এই গানের একটি ভিডিও যা পরবর্তিতে প্রতিষ্ঠানিক ভিডিও হিসেবে প্রকাশ করা হয় তা ১৮ ডিসেম্বর ২০১৪ আলেক্সান্দ্রা স্তানের ইউটিউব চ্যানেলে আপলোড করা হয়।

আরও দেখুন
---------

* গিভ মি ইওর এভরিথিং (গান)
* চেরি পপ (গান)
* উই ওয়ানা (গান)

তথ্যসূত্র
---------

1. 1 2  *আনলকড* (লিনার নোটস)। আলেক্সান্দ্রা স্তান। রোমানিয়া: রোটন (বারকোড: ৮৬৯৩৬৪৪০১২৬০১)। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  আলেক্সান্দ্রা স্তান একটি সেলফি ভিডিও বের করেছেন তার গান ভ্যানিলা চকোলেট-এর জন্য
3. ↑  আলেক্সান্দ্রা স্তান- ভ্যানিলা চকোলেট (প্রতিষ্ঠানিক ভিডিও)[*স্থায়ীভাবে অকার্যকর সংযোগ*]
সহকারী কমান্ড্যান্ট **প্রমোদ কুমার শতপথী**, এসি ছিলেন ওড়িশা স্পেশাল সশস্ত্র পুলিশের স্পেশাল অপারেশন গ্রুপের একজন পুলিশ অফিসার, যা ভারতের ওড়িশা পুলিশের অধীনে আসে। তিনি মরণোত্তর ভারতের সর্বোচ্চ শান্তিকালীন বীরত্বের পুরস্কার অশোক চক্র দ্বারা ভূষিত হন।

২০০৮ সালের ১৫ ফেব্রুয়ারির রাতে ভারতের ওড়িশার ভুবনেশ্বর ও তার আশেপাশের বিভিন্ন স্থানে প্রায় ৫০০ সশস্ত্র নকশাল পুলিশকে আক্রমণ করে। এই সংবাদ শুনে, শ্রী শতপথী মাত্র ২০ জন উপলব্ধ পুলিশকর্মী নিয়ে নয়াগড়ের জঙ্গলের অভ্যন্তরে পৌঁছেছিলেন এবং লুকিয়ে থাকা জঙ্গিদের উপর আক্রমণ শুরু করেছিলেন। পরবর্তী লড়াইয়ে, শ্রী শতপথী সাহসের সাথে এই অভিযানের নেতৃত্ব দিয়েছিলেন কিন্তু শেষ পর্যন্ত তিনি শহীদ হন।

অশোক চক্র পুরস্কার প্রাপ্ত
--------------------------

এই সাহসী কাজের জন্য তিনি মরণোত্তরভাবে ২৬ ফেব্রুয়ারি ২০০৯ এ ভারতের সর্বোচ্চ বীরত্বের পুরস্কার অশোক চক্র দ্বারা ভূষিত হন।

তথ্যসূত্র
---------

1. ↑  "Ashoka Chakra awardees and their saga of gallantry"। *PIB, Government of India*।
2. ↑  "Posthumous honour for top police official"। The Hindu। সংগ্রহের তারিখ ১৬ মার্চ ২০১৮।
**বেলুড়** হল ভারতের পশ্চিমবঙ্গ রাজ্যের হাওড়া জেলার সদর শহর হাওড়ার একটি অঞ্চল। এটি হুগলি নদীর পশ্চিম পাড়ে অবস্থিত। আগে এটি বালি পুরসভার অন্তর্গত ছিল। সেই সঙ্গে এটি কলকাতা মহানগরীয় উন্নয়ন কর্তৃপক্ষের অধীনস্থ একালাভুক্ত হয়। বালি পুরসভা হাওড়া পৌরসংস্থার সঙ্গে মিশে যাওয়ার পর বেলুড়ও হাওড়া পৌরসংস্থার অন্তর্ভুক্ত হয়েছে।

লালবাবা কলেজ, বেলুড়।

রামকৃষ্ণ মিশন
-------------

রামকৃষ্ণ মিশন শিক্ষনমন্দির, বেলুড় মঠ ক্যাম্পাস।
বেলুড় রামকৃষ্ণ মঠ ও মিশনের প্রধান কার্যালয় বেলুড় মঠের জন্য বিখ্যাত। স্বামী বিবেকানন্দ এই মঠ প্রতিষ্ঠা করেছিলেন। এই মঠে একটি রামকৃষ্ণ মন্দির রয়েছে। বেলুড় মঠকে কেন্দ্র করে একটি সমৃদ্ধ শিক্ষাকেন্দ্র গড়ে উঠেছে এই শহরে। এই মিশন বিভিন্ন স্বাস্থ্য পরিষেবা, শিক্ষা, নারীকল্যাণ, শ্রমিক ও অনগ্রসর শ্রেণীর স্বার্থে গ্রামোন্নয়ন, ত্রাণ, ধর্মীয় ও সাংস্কৃতি অনুষ্ঠানের আয়োজন করে থাকে।

বেলুড়ের কাছেই গঙ্গার অপর তীরে দক্ষিণেশ্বর কালীবাড়ি অবস্থিত।

আরো দেখুন
---------

* রামকৃষ্ণ মিশন
* বেলুড় মঠ
* স্বামী বিবেকানন্দ
* হাওড়া জেলা
* হাওড়া
* লিলুয়া

তথ্যসূত্র
---------

1. ↑  "Howrah Corporation Overview"। Bally Municipality website। ২০০৯-০৪-২২ তারিখে মূল থেকে আর্কাইভ করা। সংগ্রহের তারিখ ২০০৮-১২-২৪।
2. ↑  "Base Map of Kolkata Metropolitan area"। Kolkata Metropolitan Development Authority। ২০০৭-০৯-২৮ তারিখে মূল থেকে আর্কাইভ করা। সংগ্রহের তারিখ ২০০৭-০৯-০৩।
3. ↑  Bally battles merger blues telegraphindia.com/
4. ↑  Merge Bally, Howrah civic bodies: Mamata Banerjee timesofindia.com | May 19, 2015
**সুকোমল বড়ুয়া** (জন্ম: ১৯৫৫) হলেন একজন বাংলাদেশী শিক্ষাবিদ। তিনি ঢাকা বিশ্ববিদ্যালয়ের পালি ও বুড্ডিস্ট স্টাডিজ বিভাগের অধ্যাপক। শিক্ষাক্ষেত্রে অবদানের জন্য বাংলাদেশ সরকার তাকে দেশের দ্বিতীয় সর্বোচ্চ বেসামরিক সম্মাননা ২০০৬ সালে একুশে পদকে ভূষিত করে।

প্রারম্ভিক জীবন
---------------

সুকোমল বড়ুয়া ১৯৫২ সালে চট্টগ্রাম জেলার সাতকানিয়া উপজেলার ঢেমশা গ্রামে জন্মগ্রহণ করেন। তার পিতা গণেশচন্দ্র বড়ুয়া ও মাতা বুদ্ধিমতি বড়ুয়া। তিনি পিতামাতার তৃতীয় সন্তান।

কর্মজীবন
--------

বড়ুয়া রাঙ্গুনিয়া কলেজে প্রভাষক পদে যোগদানের মাধ্যমে তার কর্মজীবন শুরু করেন। তিনি হাসিনা জামাল ডিগ্রি কলেজের প্রতিষ্ঠাতা অধ্যক্ষ ছিলেন। পরবর্তী কালে তিনি ঢাকা বিশ্ববিদ্যালয়ের পালি ও বুড্ডিস্ট স্টাডিজ বিভাগের অধ্যাপক হিসেবে যোগ দেন।

ব্যক্তিগত জীবন
--------------

বড়ুয়ার কন্যা সংঘমিত্রা বড়ুয়া মানসী। মানসী ঢাকা বিশ্ববিদ্যালয়ে 'সুকোমল বড়ুয়া স্বর্ণপদক' চালু করেন। তিনি ২০১৪ সালে চার লাখ টাকার একটি ট্রাস্ট ফান্ড গঠন করেন এবং এই ফান্ডের আয় থেকে প্রতি বছর পালি ও বুড্ডিস্ট স্টাডিজ বিভাগের স্নাতকোত্তর চূড়ান্ত পরীক্ষায় সর্বোচ্চ নম্বরপ্রাপ্ত শিক্ষার্থীকে এই স্বর্ণপদক প্রদান করা হয়। ২০১৬ সালে এই ফান্ডের আকার দাঁড়ায় ১০ লাখ টাকায়।

গ্রন্থতালিকা
------------

* পালিভাষা সাহিত্য: ছন্দ ও অলঙ্কার
* পালি সাহিত্যে ধষ্মপদ
* কোসল ও মার সংযুক্ত

তথ্যসূত্র
---------

1. 1 2  "ঢাবির অধ্যাপক সুকোমল বড়ুয়া ট্রাস্ট ফান্ডের মূলধন বাড়ল"। *বাংলানিউজটোয়েন্টিফোর.কম*। ২১ সেপ্টেম্বর ২০১৬। সংগ্রহের তারিখ ৫ মার্চ ২০১৯।
2. ↑  "সুকোমল বড়ুয়ার নামে স্বর্ণপদক প্রবর্তন"। *দৈনিক প্রথম আলো*। ১৯ ডিসেম্বর ২০১৪। সংগ্রহের তারিখ ৫ মার্চ ২০১৯।
3. ↑  "ঢাবিতে ড. সুকোমল বড়ুয়া স্বর্ণপদক প্রবর্তন"। *দৈনিক যুগান্তর*। ২৪ ডিসেম্বর ২০১৪। সংগ্রহের তারিখ ৫ মার্চ ২০১৯।

| * দে
* স
একুশে পদক বিজয়ী ২০০৬ |
| --- |
| ভাষা ও সাহিত্য | 
* আবুল কালাম মনজুর মোরশেদ
* মোঃ নুরুল ইসলাম (মরণোত্তর)

 |  |
| শিক্ষা | 
* আনোয়ারা বেগম
* মোহাম্মদ আসাদুজ্জামান
* জসীম উদ্দিন আহমদ
* সুকোমল বড়ুয়া

 |
| শিল্পকলা | 
* আফতাব আহমেদ (আলোকচিত্র)
* আনোয়ার উদ্দিন খান (মরণোত্তর, সঙ্গীত)
* ফাতেমা তুজ জোহরা (সঙ্গীত)
* রওশন আরা মুস্তাফিজ (সঙ্গীত)
* হামিদুজ্জামান খান (ভাষ্কর্য)

 |
| সাংবাদিকতা | 
* গাজীউল হাসান খান
* শাহাদত চৌধুরী

 |
| 
একুশে পদক বিজয়ী
২০০১
২০০২
২০০৩
২০০৪
২০০৫
**২০০৬** 
২০০৭
২০০৮
২০০৯
২০১০
২০১১
 |
**প্রমোদ চন্দ্র দত্ত** ছিলেন একজন বাঙালী শিক্ষাসংস্কারক। তিনি আসামের শিক্ষামন্ত্রী ছিলেন। তার পৈতৃক নিবাস হবিগঞ্জ জেলার চুনারুঘাট উপজেলার মিরাশী গ্রামে৷

শিক্ষা জীবন
-----------

প্রমোদ চন্দ্র বাংলাদেশের হবিগঞ্জে চুনারুঘাট থানার মিরাশি গ্রামে ১৮৬৯ সালের ৬ অক্টোবর জন্মগ্রহন করেন। তিনি স্থানীয় ইংরেজি স্কুল (বর্তমান পাইলট হাই স্কুল) থেকে ১৮৮৯ সালে এন্ট্রাস পরীক্ষায় অবতীর্ণ হন এবং আসাম প্রদেশের মধ্যে ১ম স্থান অধিকার করেন৷ কোলকাতা বিশ্ববিদ্যালয় থেকে ১৮৯৪ সালে বিএ এবং ১৮৯৭ সালে বিএল পাশ করে সিলেট বারে যোগদান করেন।

রাজনৈতিক জীবন
-------------

প্রমোদ চন্দ্র দত্ত কেবল এমএলসি ছিলেন না, তিনি ছিলেন হবিগঞ্জ থেকে মন্ত্রীর দায়িত্ব করা প্রথম ব্যক্তি। ১৯১৫ সালে আসামের মন্ত্রী সৈয়দ আব্দুল মজিদ কাপ্তান আকস্মা মৃত্যুবরণ করলে করলে শূন্য পদে প্রমোদ চন্দ্র দত্ত স্থলাভিষিক্ত হোন।

অবদান এবং অর্জন
---------------

বৃটিশ সরকার থেকে তিনি রায়বাহাদুর ও সিআইএ খেতাব লাভ করেন৷ শিক্ষামন্ত্রী থাকাকালে তিনি সিলেটের মুকরারি চাঁদ ও বৃন্দাবন সরকারি কলেজের উন্নয়নের ভূমিকা রাখেন৷ বৃন্দাবন সরকারি কলেজ ও মদন মোহন কলেজের তিনি ছিলেন গর্ভনিং বডির প্রথম সভাপতি৷ তৎকালীন আসাম সরকারের এক্সিকিউটিভ সদস্য থাকাকালে প্রমোদ চন্দ্র দত্তের প্রচেষ্টায় সিলেটের সুরমা নদীর উপর ক্বীন ব্রীজ তৈরী করা হয়৷

তথ্যসূত্র
---------

1. ↑  "সিলেটে রবীন্দ্রনাথ"। prothomalo.com। ১ নভেম্বর ২০১৯। সংগ্রহের তারিখ এপ্রিল ২৭, ২০২০।
2. ↑  "এমসি কলেজ: বিস্মৃত কাপ্তান"। prothomalo.com। ৪ অক্টোবর ২০১৯। সংগ্রহের তারিখ এপ্রিল ২৭, ২০২০।
3. ↑  "ক্বীনব্রীজ"। *সিলেট সিটি কর্পোরেশন*। সিলেট সিটি কর্পোরেশন প্রশাসন। সংগ্রহের তারিখ ২৭ এপ্রিল ২০২০। [*স্থায়ীভাবে অকার্যকর সংযোগ*]
**ভ্যাজাইনাইটিস**, যা **ভালভোভাজিনাইটিস** নামেও পরিচিত, হল যোনি এবং ভালভা প্রদাহ।   লক্ষণগুলির মধ্যে চুলকানি, জ্বালাপোড়া, ব্যথা, স্রাব এবং একটি খারাপ গন্ধ অন্তর্ভুক্ত থাকতে পারে।  গর্ভাবস্থায় কিছু ধরনের ভ্যাজাইনাইটিস জটিলতার কারণ হতে পারে। 

তিনটি প্রধান কারণ হল সংক্রমণ, বিশেষত ব্যাকটেরিয়াল ভ্যাজিনোসিস, যোনি খামির সংক্রমণ এবং ট্রাইকোমোনিয়াসিস।  অন্যান্য কারণগুলির মধ্যে রয়েছে স্পার্মিসাইড বা সাবানের মতো পদার্থের প্রতি অ্যালার্জি বা বুকের দুধ খাওয়ানোর সময় বা মেনোপজের পরে কম ইস্ট্রোজেনের মাত্রা।  এক সময়ে একাধিক কারণ থাকতে পারে।  সাধারণ কারণগুলি বয়স অনুসারে পরিবর্তিত হয়।  কম পরিমাণে ইস্ট্রোজেন এবং একটি অনুন্নত ল্যাবিয়া মাইনোরার কারণে বয়ঃসন্ধির পূর্ববর্তী সময়ের মেয়েরা প্রায়ই ভালভোভাজিনাইটিস হওয়ার ঝুঁকিতে থাকে।  

রোগ নির্ণয়ের মধ্যে সাধারণত পরীক্ষা, পিএইচ পরিমাপ এবং স্রাবকে কালচার অন্তর্ভুক্ত করা হয়।  উপসর্গের অন্যান্য কারণ যেমন জরায়ুর প্রদাহ, শ্রোণী প্রদাহজনিত রোগ, ক্যান্সার, বহিরাগত জীবাণু এবং ত্বকের অবস্থা বাদ দেওয়া উচিত। 

চিকিত্সা অন্তর্নিহিত কারণের উপর নির্ভর করে।  সংক্রমণের চিকিত্সা করা উচিত।  সিটজ স্নান (নিতম্ব পর্যন্ত জলে বসে) লক্ষণগুলি উপশমে সাহায্য করতে পারে।  সাবান এবং মেয়েলি স্বাস্থ্যবিধি পণ্য যেমন স্প্রে ব্যবহার করা উচিত নয়।  প্রায় এক তৃতীয়াংশ নারীর কোনো না কোনো সময়ে যোনি প্রদাহ হয়।  প্রজনন বয়সের মহিলারা প্রায়শই এই রোগে আক্রান্ত হন।

তথ্যসূত্র
---------

1. 1 2 3  "Vaginitis"। *ACOG*। সেপ্টেম্বর ২০১৭। সংগ্রহের তারিখ ১৪ অক্টোবর ২০১৮।
2. ↑  Ferri, Fred F. (২০১৬)। *Ferri's Clinical Advisor 2017 E-Book: 5 Books in 1* (ইংরেজি ভাষায়)। Elsevier Health Sciences। পৃষ্ঠা 1333। আইএসবিএন 9780323448383।
3. 1 2 3  "Vaginitis"। *NICHD* (ইংরেজি ভাষায়)। ২০১৬। সংগ্রহের তারিখ ১৪ অক্টোবর ২০১৮।
4. 1 2 3  "What causes vaginitis?"। *NICHD* (ইংরেজি ভাষায়)। ২০১৬। সংগ্রহের তারিখ ১৪ অক্টোবর ২০১৮।
5. 1 2 3 4 5 6  "Overview of Vaginitis"। *Merck Manuals Professional Edition*। মে ২০১৮। সংগ্রহের তারিখ ১৪ অক্টোবর ২০১৮।
6. ↑  Beyitler, İ; Kavukcu, S (এপ্রিল ২০১৭)। "Clinical presentation, diagnosis and treatment of vulvovaginitis in girls: a current approach and review of the literature": 101–105। ডিওআই:10.1007/s12519-016-0078-y। পিএমআইডি 28083751।
7. ↑  Romano, ME (সেপ্টেম্বর ২০২০)। "Prepubertal Vulvovaginitis": 479–485। ডিওআই:10.1097/GRF.0000000000000536। পিএমআইডি 32282354 `|pmid=` এর মান পরীক্ষা করুন (সাহায্য)।
**দি ইকোনমিস্ট** (ইংরেজি:The Economist) ইংরেজি ভাষাতে রচিত একটি সাপ্তাহিক প্রকাশনা। আন্তর্জাতিক খবর ও সর্ম্পক নিয়েই এই প্রকাশনা প্রকাশ করে *দি ইকোনমিস্ট নিউজপেপার লিমিটেড*। সাপ্তাহিক এই খবর মাধ্যমে সদর দপ্তর লন্ডনে অবস্থিত। জেমস উইলসন ১৮৪৩ সালে এই প্রকাশনা শুরু করেন।

ঐতিহাসিক কারণে ইকোনোমিস্ট পত্রিকা হিসেবে পরিচিত হলেও এটি প্রকৃতপক্ষে সংবাদ ম্যাগাজিন হিসেবেই প্রকাশিত হয়। এর ইউটিউব ম্যাগাজিন হল ইকোনোমিস্ট ম্যাগাজিন। ২০০৬ সালে ইকোনোমিস্ট-এর গড় সাপ্তাহিক প্রচারসংখ্যা ছিল ১.৫ মিলিয়ন। এর মধ্যে প্রায় অর্ধেকই বিক্রয় হয় মার্কিন যুক্তরাষ্ট্রে।

দি ইকোনোমিস্ট দাবি করে, এটি অর্থনীতির কোন ঘটনাপঞ্জি নয়। বরং এটি উৎকর্ষ এবং উন্নয়নের প্রতিবন্ধকতার মধ্যে বিরাজমান প্রতিদ্বন্দিতায় অংশগ্রহণ করে। এটি মুক্ত বাজার, বিশ্বায়ন, মুক্ত অভিবাসন এবং সামাজিকভাবে মুক্ত বিষয়সমূহকে সমর্থন করে। উচ্চশিক্ষিত পাঠকদের লক্ষ্য করেই *দি ইকোনোমিস্ট* প্রকাশিত হয়। এছাড়া পত্রিকাটি এর পাঠকদের মধ্যে অনেক প্রভাবশালী নির্বাহী এবং নীতি-নির্ধারকেরা আছে বলে দাবি করে।

বিবাচন
------

অন্যান্য প্রকাশনার মতো *দি ইকোনমিস্ট*-ও ভারতীয় শুল্ক কর্তৃপক্ষ দ্বারা বিবাচিত হয়, যখন সেটিতে কাশ্মীরের একটি বির্তকিত মানচিত্র প্রকাশ পায়।

তথ্যসূত্র
---------

1. ↑  "Is The Economist left- or right-wing?"। *The Economist*। ২ সেপ্টেম্বর ২০১৩। সংগ্রহের তারিখ ২৪ এপ্রিল ২০১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "True Progressivism"। *The Economist*। ১৩ অক্টোবর ২০১২। সংগ্রহের তারিখ ১৬ অক্টোবর ২০১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. 1 2  Zevin, Alexander (ডিসেম্বর ২০, ২০১৯)। "Liberalism at Large — how The Economist gets it right and spectacularly wrong"। *Financial Times*। সংগ্রহের তারিখ মার্চ ১১, ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. 1 2  Mishra, Pankaj। "Liberalism According to The Economist"। *The New Yorker*। সংগ্রহের তারিখ ২০২০-০৪-০৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
পুরা লেম্পুয়াং মন্দির
ইন্দোনেশিয়ার বালি দ্বীপে অবস্থিত পুরা লেম্পুয়াং মন্দিরটি একটি অসাধারণ স্থাপত্য কৃত্তি। এটি বালি দ্বীপের সব থেকে গুরুত্বপূর্ণ ৬ টি হিন্দু মন্দিরের একটি।বালির সংস্কৃতির গুরুত্বপূর্ণ অনুষঙ্গ হল এই মন্দিরটি। তবে এই মন্দিরে পৌঁছানো খুব সহজ নয়। মন্দিরে উঠতে হলে ১৭০০ সিঁড়ির ধাপ অতিক্রম করতে হয়।স্থানীয় ভাষায় এই মন্দিরকে 'হাজার সিঁড়ির মন্দির'ও বলে। একজন সবল মানুষের কমপক্ষে দুই ঘণ্টা সময় লাগে এই মন্দিরে উঠতে।

মূল মন্দির কমপ্লেক্স
--------------------

মুলত এই মন্দিরটি ৭ টি মন্দিররের সমন্বয়ে গঠিত একটি মন্দির কমপ্লেক্স। সমতল থেকে প্রায় ১০৫৮ মিটার উচুতে অবস্থিত এই মন্দির কমপ্লেক্স। মন্দিরে উঠতে তিনটি সিঁড়ি থাকলেও মাঝের সিঁড়িটি দর্শনার্থীদের জন্য নয়। মাঝের সিঁড়িটি মন্দিরের পুরোহিতদের জন্য সংরক্ষিত। 

মন্দির কমপ্লেক্সে পৌঁছে একটি সরু পথ অতিক্রম করে দ্বিতীয় মন্দির যাকে বলা হয় লেম্পুয়াং মদ্য মন্দির। এরপর লেম্পুয়াং বাজার অতিক্রম করলেই ৭ টি মন্দিরের মধ্যে সব থেকে সুন্দর এবং সব থেকে উচু লেম্পুয়াং লুহুর মন্দিরটি।  মন্দির টি শুধু তীর্থ ক্ষেত্র হিসেবেই বিখ্যাত নয় এঁর স্থ্যাপত্য কৃত্তি ভুবন মোহিনী। প্রতি বছর হাজার হাজার পর্যটক মন্দিরটি পরিদর্শনে আসেন। এই মন্দিরে বসে সূর্যোদয় এবং সূর্যাস্ত দেখতে প্রতিদিন ভিড় জমে ওঠে।

গুরুত্ব
-------

এটি বালি দ্বীপের সব থেকে গুরুত্বপূর্ণ ৬ টি মন্দিরের একটি। কেউ কেউ ৬ টির জায়গাতে ৯ টি মন্দির হিসেবে আনেন। বালির সংস্কৃতির গুরুত্বপূর্ণ অনুষঙ্গ হল এই মন্দিরটি।

পর্যটন
------

মন্দিরে প্রবেশ করার জন্য সবাইকে সারোং নামক বিশেষ পোশাক পরতে হয়। মন্দির কমপ্লেক্সে যে কোন ধরনের উচ্চ শব্দ নিশিদ্ধ। তাই সবাইকে কঠোর ভাবে নিরাবতা পালন করা বাধ্যতামূলক। মন্দিরে প্রবেশ করে পুণ্য পিপাসীরা পবিত্র জল গ্রহণ করতে পারেন।

তথ্যসূত্র
---------

1. 1 2 3
2. 1 2 3 4 5 6
3. ↑
ভ্যাকুয়াম ক্লিনার
**ভ্যাকিউম ক্লিনার** এক ধরনের পরিষ্কারক যা সাধারণত ঘরবাড়ি পরিষ্কারের কাজে ব্যবহৃত হয়। এটি শুধু ভ্যাকিউম নামেও পরিচিত। এটি এক ধরনের ইলেকট্রিক ডিভাইস যেটা বাতাসের সাকশন ব্যবহার করে ধুলোবালি অভ্যন্তরে প্রবেশ করিয়ে পরিষ্কার করে থাকে। এই ধুলোবালি সংগ্রহ করা হয় প্রথমত একটি ব্যাগে সংরক্ষণের মাধ্যমে, অথবা দ্বিতীয়তঃ বাতাসের সাকশন ব্যবহার করে ভ্যাকুয়াম ক্লিনারের ভেতরে একটি নির্দিষ্ট স্থানে সংরক্ষণের মাধ্যমে।

বর্তমানে ইন্ডাস্ট্রিয়াল ভ্যাকিউম ক্লিনারও বাজারে পাওয়া যায়। অর্থাৎ বর্তমানে ভ্যাকিউম ক্লিনার সাধারণ ঘরবাড়ি পরিষ্কারের কাজে ব্যবহৃত হওয়ার পাশাপাশি বিভিন্ন ইন্ডাস্ট্রি পরিষ্কারক হিসেবেও ব্যবহৃত হচ্ছে। ভ্যাকিউম ক্লিনার বিভিন্ন আকৃতির ও বিভিন্ন মডেলের হয়ে থাকে। ব্যাটারি চালিত ক্ষুদ্রাকৃতির ক্লিনার যেমন সহজলভ্য তেমনি বড় আকৃতির ভ্যাকিউম ক্লিনারও বাজারে পাওয়া যায়। ক্ষুদ্রাকৃতির ভ্যাকিউম ক্লিনার কে সাধারনত হ্যান্ড হেল্ড ভ্যাকিউম ক্লিনার বলা হয়ে থাকে। এছাড়াও আপরাইট ও ক্যানিস্টার - এই দুই ধরনের ভ্যাকুয়াম ক্লীনারও বহুল ভাবে ব্যবহৃত হয়ে থাকে।

প্রকারভেদ
---------

### আপরাইট ভ্যাকুয়াম ক্লীনার

এ ধরনের ভ্যাকুয়াম ক্লীনার সমুহ দন্ডায়মান। ময়লা সংরক্ষণের জন্য সাধারণত একটি ডাস্ট কাপ এদের অভ্যন্তরেই দেয়া থাকে। এধরনের ভ্যাকুয়াম ক্লীনার গুলো ব্যবহারের সুবিধার জন্য জনপ্রিয়। কিন্তু যে সকল আসবাব এর নিচে কম জায়গা থাকে, সে সব জায়গায় এ ধরনের ভ্যাকুয়াম ক্লীনার ব্যবহার করা অসুবিধাজনক।

### ক্যানিস্টার ভ্যাকুয়াম ক্লীনার

এই ভ্যাকুয়াম ক্লীনার সমুহের প্রধান ইউনিট সাকশন প্রক্রিয়া সম্পাদন করে। এই প্রধান ইউনিট থেকে একটি হোস বা চ্যানেল বের হয় যেটা দিয়ে বাতাস প্রবাহিত হয়ে শূন্যস্থান তৈরি হয়। এই হোস বা চ্যানেলের শেষ প্রান্তে ভ্যাকুয়াম হেড সংযুক্ত থাকে। ভ্যাকুয়াম হেড ময়লা ধুলাবালি শুষে নিয়ে চ্যানেলের মাধ্যমে প্রধান ইউনিটে অবস্থিত ডাস্ট কাপে সংরক্ষণ করে।

### হ্যান্ডহেল্ড ভ্যাকুয়াম ক্লীনার

এগুলো ছোট আকৃতির ভ্যাকুয়াম ক্লীনার। ওজনে কম হবার জন্য এগুলো অল্প জায়গা পরিষ্কার করবার জন্য সুবিধা জনক। কিন্তু বড় জায়গা পরিষ্কার করবার জন্য এগুলা অসুবিধা জনক।

উপর্যুক্ত আলোচনায় এটি স্পষ্ট যে তিন ধরনের ভ্যাকুয়াম ক্লীনারের নিজস্ব উপকারিতা ও অপকারিতা আছে। এই সমস্যার সমাধানকল্পে বিভিন্ন ভ্যাকুয়াম ক্লীনার প্রস্তুতকারক বিভিন্ন সময়ে বিভিন্ন মডেলের ভ্যাকুয়াম ক্লিনার বাজারে ছেড়েছে। এদের মধ্যে শার্ক কম্পানির ভ্যাকুয়াম ক্লীনার অন্যতম যা ব্যবহারকারিদের আকৃষ্ট করেছে। শার্ক লিফট-এওয়ে সিরিজের ভ্যাকুয়াম ক্লিনার গুলির এর মাঝে NV752 মডেলটি ব্যবহারকারীদের ভেতর জনপ্রিয়তা পেয়েছে.

এটি আপাতদৃষ্টিতে আপরাইট ভ্যাকুয়াম ক্লিনার হলেও, এর প্রধান ভ্যাকুয়াম ইউনিট বিযুক্ত করে এটিকে ক্যানিস্টার ভ্যাকুয়াম ক্লিনারে রূপান্তর করা যায়।

উপযোগিতা
--------

একটি ভ্যাকুয়াম ক্লীনার এর উপযোগিতার কয়েকটি নির্ণায়ক রয়েছে। এর মধ্যকার প্রধান তিনটি নির্ণায়ক নিম্নরুপ,

* **বায়ুচালনাঃ** এটি প্রতি সেকেন্ডে লিটার হিসেবে বায়ুপ্রবাহ পরিমাপ করতে ব্যবহৃত হয়। এর একক লিটার/সেকেন্ড। এর আরেকটি একক কিউবিক ফিট/ মিনিট, যেটা প্রতি মিনিটে কিউবিক ফীট হিসেবে বায়ুপ্রবাহ পরিমাপ করে।
* **বাতাসের গতিঃ** এটি প্রতি সেকেন্ডে মিটার হিসেবে বায়ুর গতি নির্ণয় করে। এর একক মিটার/সেকেন্ড।
* **সাকশনঃ** এর একক প্যাসকেল। এর মাধ্যমে বাতাসের টান নির্ণয় করা হয়ে থাকে।

এছাড়াও ভ্যাকুয়াম ক্লীনারের ওজন, শব্দদুষণ, বৈদ্যুতিক তারের দৈর্ঘ্য, হোস এর দৈর্ঘ্যও গুরুত্বপূর্ণ ভূমিকা পালন করে।

তথ্যসূত্র
---------

1. ↑  "শার্ক NV752 সম্বন্ধে বিস্তারিত"। সংগ্রহের তারিখ জুন ১৯, ২০২০।
এই নিবন্ধটি পুরুষ দল সম্পর্কে। নারী দলের জন্য ভ্যাটিকান সিটি জাতীয় নারী ফুটবল দল দেখুন।

**ভ্যাটিকান সিটি জাতীয় ফুটবল দল** (ইতালীয়: *Selezione di calcio della Città del Vaticano*, ইংরেজি: Vatican City national football team) হচ্ছে আন্তর্জাতিক ফুটবলে ভ্যাটিকান সিটির প্রতিনিধিত্বকারী পুরুষদের জাতীয় দল, যার সকল কার্যক্রম ভ্যাটিকান সিটির ফুটবলের সর্বোচ্চ নিয়ন্ত্রক সংস্থা ভ্যাটিকান অপেশাদার ক্রীড়া অ্যাসোসিয়েশন দ্বারা নিয়ন্ত্রিত হয়। এই দলটি এখন পর্যন্ত ফুটবলের সর্বোচ্চ সংস্থা ফিফার এবং তাদের আঞ্চলিক সংস্থা উয়েফাের সদস্যপদ লাভ করেনি। ১৯৯৪ সালে, ভ্যাটিকান সিটি প্রথমবারের মতো আন্তর্জাতিক খেলায় অংশগ্রহণ করেছে; ইতালির রোমে অনুষ্ঠিত ভ্যাটিকান সিটি এবং সান মারিনোর মধ্যকার উক্ত ম্যাচটি ০–০ গোলে ড্র হয়েছে।

৫০০ ধারণক্ষমতাবিশিষ্ট কাম্পো পিও একাদশে এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় ভ্যাটিকান সিটিতে অবস্থিত। বর্তমানে এই দলের ম্যানেজারের দায়িত্ব পালন করছেন জানফ্রাঙ্কো গুয়াদাগনলি।

ফিফা এবং উয়েফাের সদস্যপদ না থাকার ফলে ভ্যাটিকান সিটি এপর্যন্ত একবারও ফিফা বিশ্বকাপ এবং উয়েফা ইউরোপীয় চ্যাম্পিয়নশিপে অংশগ্রহণ করতে পারেনি।

র‌্যাঙ্কিং
----------

ফিফার সদস্যপদ না থাকার ফলে ফিফা বিশ্ব র‌্যাঙ্কিংয়ে ভ্যাটিকান সিটির কোন স্থান নেই। অন্যদিকে, বিশ্ব ফুটবল এলো রেটিংয়ে ভ্যাটিকান সিটির সর্বোচ্চ অবস্থান হচ্ছে ২১২তম (যা তারা ২০০২ সালে অর্জন করেছিল) এবং সর্বনিম্ন অবস্থান হচ্ছে ২২২। নিম্নে বর্তমানে বিশ্ব ফুটবল এলো রেটিংয়ে অবস্থান উল্লেখ করা হলো:

বিশ্ব ফুটবল এলো রেটিং

৩০ এপ্রিল ২০২২ অনুযায়ী বিশ্ব ফুটবল এলো রেটিং| অবস্থান | পরিবর্তন | দল | পয়েন্ট |
| --- | --- | --- | --- |
| ২১৭ | অপরিবর্তিত |  ওয়ালিস এবং ফুতুনা | ৭০১ |
| ২১৮ | অপরিবর্তিত |  মাকাও | ৬৯৬ |
| ২১৯ | বৃদ্ধি ১ |   ভ্যাটিকান সিটি | ৬৯২ |
| ২২০ | বৃদ্ধি ২ |  কুক দ্বীপপুঞ্জ | ৬৮৩ |
| ২২১ | বৃদ্ধি ২ |  সামোয়া | ৬৭৯ |

তথ্যসূত্র
---------

1. ↑  "ফিফা/কোকা-কোলা বিশ্ব র‍্যাঙ্কিং"। *ফিফা*। ৬ এপ্রিল ২০২৩। সংগ্রহের তারিখ ৬ এপ্রিল ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. 1 2  গত এক বছরে এলো রেটিং পরিবর্তন "বিশ্ব ফুটবল এলো রেটিং"। *eloratings.net*। ৩০ এপ্রিল ২০২২। সংগ্রহের তারিখ ৩০ এপ্রিল ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------

* প্রাতিষ্ঠানিক ওয়েবসাইট
**চেরাপুঞ্জি** (ইংরেজি: Cherrapunji; /ˌtʃɛrəˈpʌndʒi, -ˈpʊn-/ (এই শব্দ সম্পর্কেশুনুন)) ভারতের মেঘালয় রাজ্যের পূর্ব খাসি পাহাড় জেলার একটি শহর। চেরাপুঞ্জিকে বাংলায় বলা যায় **কমলা দ্বীপ**, এর নামের অর্থ অনুসরণ করেই। কমলা ছাড়া এখানে আর আছে প্রচুর পান-সুপারির গাছ।

ইতিহাস
------

খাসি জনগোষ্ঠীর ইতিহাস - সোহরার আদি বাসিন্দা - সম্ভবত ষোড়শ শতাব্দীর প্রথম দিকে খুঁজে পাওয়া যায়। ষোড়শ ও অষ্টাদশ শতাব্দীর মধ্যে, এই লোকেরা খাসি পাহাড়ে তাদের উপজাতীয় 'সাইয়েম (রাজা বা প্রধান) খয়েরিম' দ্বারা শাসিত হয়েছিল। খাসিয়া পাহাড় ১৮৮৩ সালে তিরোত সিং সাইয়েমের গুরুত্বপূর্ণ সাইয়েমের শেষটি জমা দেওয়ার মাধ্যমে ব্রিটিশ কর্তৃত্বের অধীনে আসে।[  ]

খাসিয়া সমাজের সমগ্র উপরিকাঠামো যার উপর নির্ভর করে তা হল মাতৃতান্ত্রিক ব্যবস্থা।[] [  ]

এই শহরের মূল নাম ছিল সোহরা (সোহ-রা), যা ব্রিটিশরা "চেরা" উচ্চারণ করত। এই নামটি শেষ পর্যন্ত একটি অস্থায়ী নাম চেরাপুঞ্জিতে বিকশিত হয়, যার অর্থ 'কমলার দেশ', যা প্রথম ভারতের অন্যান্য অঞ্চল থেকে আসা পর্যটকরা ব্যবহার করেছিলেন। এটি আবার এর মূল রূপ সোহরা নামকরণ করা হয়েছে।

প্রচুর বৃষ্টিপাত হওয়া সত্ত্বেও, সোহরা তীব্র পানি সংকটের সম্মুখীন হয় এবং বাসিন্দাদের প্রায়ই পানীয় পানির জন্য খুব দীর্ঘ দূরত্ব অতিক্রম করতে হয়। অত্যধিক বৃষ্টিতে বনে মানুষের আধিপত্যের ফলে উপরের মাটি ধুয়ে যাওয়ার কারণে সেচ ব্যাহত হচ্ছে। এই এলাকায় বৃষ্টির পানি সংগ্রহের কৌশলগুলির সাম্প্রতিক বিকাশ শহর ও এর পার্শ্ববর্তী গ্রামগুলিকে ব্যাপকভাবে সাহায্য করেছে।

শহরের কবরস্থানে ডেভিড স্কট (পূর্ব ভারতে ব্রিটিশ প্রশাসক, ১৮০২-৩১) এর একটি স্মৃতিস্তম্ভ রয়েছে।

ভৌগোলিক অবস্থান
---------------

চেরাপুঞ্জির অবস্থান ২৫°১৭′০২″ উত্তর ৯১°৪৩′১৬″ পূর্ব﻿ / ﻿২৫.২৮৪° উত্তর ৯১.৭২১° পূর্ব﻿ / 25.284; 91.721 । এর গড় উচ্চতা ১৪৮৪ মিটার। খাসি পাহাড়ের দক্ষিণে একটি মালভূমির উপর এটি অবস্থিত। পাশেই রয়েছে বাংলাদেশের সমতল ভূমি। মালভূমিটি চারিপাশের সমতল থেকে গড়ে ৬০০ মিটার উঁচু। অতিরিক্ত বৃষ্টিপাত এবং বৃক্ষ কর্তনের ফলে মালভূমির মাটি বেশ দূর্বল।

জনসংখ্যার উপাত্ত
----------------

ভারতের ২০০১ সালের আদমশুমারি অনুসারে চেরাপুঞ্জি শহরের জনসংখ্যা হল ১০,০৮৬ জন। এর মধ্যে পুরুষ ৪৯% এবং নারী ৫১%। এই শহরের জনসংখ্যার ১৯% হল ৬ বছর বা তার কম বয়সী।

এখানে সাক্ষরতার হার ৭৪%। পুরুষদের মধ্যে সাক্ষরতার হার ৭৪% এবং নারীদের মধ্যে এই হার ৭৪%। সারা ভারতের সাক্ষরতার হার ৫৯.৫%, তার চাইতে চেরাপুঞ্জি এর সাক্ষরতার হার বেশি।

তথ্যসূত্র
---------

1. ↑  "ভারতের ২০০১ সালের আদমশুমারি" (ইংরেজি ভাষায়)। Archived from the original on ১৬ জুন ২০০৪। সংগ্রহের তারিখ অক্টোবর ১, ২০০৬। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
কোন ব্যক্তির বা প্রজাতির শারীরবৃত্তীয় অবস্থার কার্যকরী আচরণের বর্ণনা হল তার **শারীরবৃত্তীয় প্রক্রিয়াসমগ্র** বা ইংরেজি পরিভাষায় **ফিজিওম** । শারীরবৃত্তীয় প্রক্রিয়াসমগ্র সাধারণ অক্ষত জীবের শারীরবৃত্তীয় গতিবিদ্যা বর্ণনা করে এবং শারীরবৃত্তীয় প্রক্রিয়াসমগ্র তথ্য ও কাঠামোর ( বংশাণুসমগ্র, প্রোটিনসমগ্র এবং মরফোম ) উপর নির্মিত। ইংরেজি ফিজিওম শব্দটি এসেছে "ফিজিও-" (প্রকৃতি) এবং "-ওম" ("সামগ্রিক") থেকে।

শারীরবৃত্তীয় প্রক্রিয়াসমগ্র প্রকল্পের ধারণাটি ১৯৯৩ সালে বায়োঞ্জিনিয়ারিং ইন ফিজিওলজির কমিশন কর্তৃক আন্তর্জাতিক শারীরবৃত্তীয় বিজ্ঞান (আইইউপিএস) -এর কাছে উপস্থাপন করা হয়েছিল। শারীরবৃত্তীয় প্রক্রিয়াসমগ্র প্রকল্পের নকশা সম্পর্কিত একটি কর্মশালা ১৯৯৭ সালে অনুষ্ঠিত হয়েছিল। ২০০১ সালে এর বিশ্ব কংগ্রেসে আইইউপিএস প্রকল্পটিকে পরবর্তী দশকের জন্য একটি প্রধান আলোকপাত হিসাবে মনোনীত করেছে।  প্রকল্পটির নেতৃত্বে রয়েছে আইইউপিএসের ফিজিওম কমিশন। 

শারীরবৃত্তীয় প্রক্রিয়াসমগ্রের সাথে সম্পর্কিত অন্যান্য গবেষণা উদ্যোগগুলির মধ্যে রয়েছে:

* ইউরো ফিজিওম ইনিশিয়েটিভ।
* আইইউপিএস ফিজিওম প্রকল্পকে সমর্থন করে ওয়াশিংটন বিশ্ববিদ্যালয়ের ন্যাশনাল সিমুলেশন রিসোর্সের (এনএসআর) এনএসআর ফিজিওম প্রকল্প।
* ওয়েলকাম ট্রাস্ট হার্ট ফিজিওম প্রকল্প, অকল্যান্ড বিশ্ববিদ্যালয় এবং অক্সফোর্ড বিশ্ববিদ্যালয়ের একটি বৃহত্তর আইইউপিএস ফিজিওম প্রকল্পের অংশ।

তথ্যসূত্র
---------

1. ↑  Hunter, Peter J.; Thomas K. Borg (মার্চ ২০০৩)। "Integration from proteins to organs: the Physiome Project": 237–243। ডিওআই:10.1038/nrm1054। পিএমআইডি 12612642।
2. ↑  "Welcome to the NSR Physiome Project"। *NSR Physiome Project*। ২৮ অক্টোবর ২০০৮। ১৮ জানুয়ারি ২০১৯ তারিখে মূল থেকে আর্কাইভ করা। সংগ্রহের তারিখ ১৩ ডিসেম্বর ২০০৮।

বহিঃসংযোগ
---------

কোষ বিশ্লেষণ এবং মডেলিংয়ের জন্য জাতীয় সংস্থান (এনআরসিএএম)  ওয়েব্যাক মেশিনে আর্কাইভকৃত ৯ ডিসেম্বর ২০০৬ তারিখে
**স্যার গডফ্রি কপলি, দ্বিতীয় ব্যারনেট**, এফআরএস (ইংরেজি: Godfrey Copley, 2nd Baronet; ১৬৫৩ - ৯ই এপ্রিল, ১৭০৯) সম্পদশালী ইংরেজ ভূমিমালিক, শিল্প সংগ্রাহক ও জনপ্রিয় ব্যক্তিত্ব। তিনি দক্ষিণ ইয়র্কশায়ারের স্প্রটবরোতে থাকতেন। এখান থেকেই সংসদ সদস্য নির্বাচিত হয়েছিলেন।

তাকে সবচেয়ে বেশি স্মরণ করা হয় রয়েল সোসাইটির বিখ্যাত কপলি মেডেল-এর মাধ্যমে। তিনি ১৭০৯ সালে রয়েল সোসাইটিকে এই বার্ষিক পুরস্কার প্রদানের জন্য অনুদান দিয়েছিলেন। বৈজ্ঞানিক অর্জনের জন্য সোসাইটির সর্বোচ্চ পুরস্কার এটি।

কপলি ১৬৬১ সালে কিং চার্লস ২ কর্তৃক স্বীকৃত এক ব্যারনেটের ছেলে। ১৬৭৮ সালে তিনি নিজ পিতার উপাধি গ্রহণ করেন। ১৬৯১ সালে তাকে রয়েল সোসাইটির সদস্য করে নেয়া হয়। ১৬৭৯ থেকে ১৬৮৫ সাল পর্যন্ত অ্যাল্ডোবরো থেকে নির্বাচিত সংসদ সদস্য হিসেবে দায়িত্ব পালন করেন। এরপর ১৬৯৫ খেবে ১৭০৯ সাল পর্যন্ত থার্স্ক-এর সংসদ সদস্যের দায়িত্ব পালন করেন। এছাড়া পাবলিক অ্যাকাউন্টের কমিশনার এবং সেনাবাহিনীর অ্যাকাউন্ট কন্ট্রোলারের দায়িত্ব পালন করেছিলেন।

দক্ষিণ ইয়র্কশায়ারের নটিংহ্যামশায়ারের অন্যতম ধনী ভূমিমালিক ছিলেন তিনি। স্প্রটবরো, নিউটন, কাসওয়ার্থ, কেইডবি, ওয়াইল্ডথর্প, লাভারসল, বেন্টলি ও ওয়ার্মসওয়ার্থসহ অনেক স্থানেই তার জমি ছিল। কপলির মেয়ে অ্যান গেন্টের হাই মেল্টন "ইমানুয়েল মোট"-কে বিয়ে করেছিল।

তথ্যসূত্র
---------

1. ↑  "Library and Archive catalog"। সংগ্রহের তারিখ ২০১১-০৫-১৫। [*স্থায়ীভাবে অকার্যকর সংযোগ*]
2. ↑  "COPLEY, Sir Godfrey, 2nd Bt. (c.1653-1709), of Sprotborough, Yorks."। History of Parliament Online। সংগ্রহের তারিখ ২০১৩-০৩-০৬।

বহিঃসংযোগ
---------

* Pedigree of Copley of Sprotborough
**সুভাষ চৌধুরী** (১১ জুলাই ১৯৩৩ — ৮ জুন, ২০১২) একজন বিশিষ্ট রবীন্দ্র সংগীত শিক্ষক, গবেষক ও সমালোচক।

জন্ম ও শিক্ষা জীবন
------------------

সুভাষ চৌধুরী ১৯৩৩ সালের ১১ জুলাই ভারতের বিহারের বোজুড়িতে (বর্তমানে ঝাড়খণ্ডে) জন্মগ্রহণ করেন। আদি নিবাস দক্ষিণ ২৪ পরগনা জেলার কলাগাছিয়া গ্রামে। পিতা নরেন্দ্রনাথ চৌধুরী। মাতা লীলাবতী দেবী। সুভাষ চৌধুরী সরিষা হাই স্কুল থেকে ম্যাট্রিক পাশ করে বিশ্বভারতীর সঙ্গীতভবনে চলে যান। সেখানে গিয়ে গান শেখেন ইন্দিরা দেবী চৌধুরাণী, শৈলজারঞ্জন মজুমদার, শান্তিদেব ঘোষ প্রমুখ বিশিষ্ট সংগীত শিল্পীর কাছে। এসরাজ বাজাতে শিখেছিলেন অশেষ মুখোপাধ্যায়ের কাছে।

কর্মজীবন
--------

সংগীতভবনে সংগীতে ১৯৫৬ খ্রিস্টাব্দে স্নাতক হয়ে প্রথমে পুরুলিয়া ট্রেনিং কলেজে (১৯৫৭-৬১) ও পরে সরিষা রামকৃষ্ণ মিশনের উচ্চ বিদ্যালয়ে (১৯৬১-৬৫) রবীন্দ্র সংগীতের শিক্ষকরূপে কাজ করেন। ১৯৫৬ সালে সুবীরেন্দ্রনাথ ঠাকুর এবং পূর্ণিমা ঠাকুরের জ্যেষ্ঠা কন্যা  সুপূর্ণা ঠাকুরকে বিবাহ করেন। ট্রেনার হিসাবে কাজ করেছেন অনেক শিল্পীর সাথে যাঁদের মধ্যে অন্যতম ছিলেন কিশোর কুমার মুরলীবালকৃষ্ণ প্রমুখ। ১৯৬৫ সালে যোগ দেন বিশ্বভারতীর গ্রন্থন বিভাগের স্বরলিপি দপ্তরে। আর এই সময়েই প্রতিষ্ঠা করেন *ইন্দিরা সংগীত শিক্ষায়তন*। সেখানে তার শিক্ষকতায় তৈরী হয়েছেন বহু বিশিষ্ট শিল্পী। সংগীত শিক্ষক ও পরিচালক হিসাবে যুক্ত ছিলেন বেশ কয়েকটি সংস্থার সঙ্গেও। বিশ্বভারতীর গ্রন্থন বিভাগের হয়ে স্বরবিতানের জন্য ছিলেন দায়িত্বপ্রাপ্ত। রবীন্দ্রসঙ্গীতের বিভিন্ন গবেষণার কাজও করেছেন। সংগীত বিষয়ে সুভাষ চৌধুরীর কয়েকটি গ্রন্থ ও প্রকাশিত হয়েছে। ১৯৯৫ খ্রিস্টাব্দে অবসরগ্রহণের সময় তিনি ছিলেন স্বরলিপি-অধীক্ষক। এছাড়াও তিনি রবীন্দ্র সঙ্গীত নিয়ে গবেষণা ও সমালোচনাও করেছেন। চর্চা করছেন রবীন্দ্রনাথের গান প্রকাশের ইতিহাস নিয়েও।

প্রকাশিত গ্রন্থসমূহ
-------------------

উল্লেখযোগ্য গ্রন্থগুলি হল:

* *রবীন্দ্রসংগীতায়ন* ২ খণ্ড ( সুচিত্রা মিত্রের সঙ্গে) সংকলিত ও সংবলিত (১৯৮২)
* *লিখন আমার*
* *মুক্তির গান*
* *ইন্দিরা দেবী, প্রমথ চৌধুরী পত্রাবলী* (১৯৮৭)
* *গীতবিতানের জগৎ* (২০০৪)
* *রবীন্দ্রনাথের গান ও অন্যান্য*

মৃত্যু
------

২০১২ খ্রিস্টাব্দের ৮ ই জুন সুভাষ চৌধুরী ৭৯ বৎসর বয়সে কলকাতার এক নার্সিংহোমে প্রয়াত হন।

তথ্যসূত্র
---------

1. ↑  অঞ্জলি বসু সম্পাদিত, *সংসদ বাঙালি চরিতাভিধান*, দ্বিতীয় খণ্ড, সাহিত্য সংসদ, কলকাতা, জানুয়ারি ২০১৯ পৃষ্ঠা ৪৫৬,৪৫৭ আইএসবিএন ৯৭৮-৮১-৭৯৫৫-২৯২-৬
2. ↑  সুভাষ চৌধুরী (২০১৯)। *গীতবিতানের জগত*। প্যাপিরাস কলকাতা ভারত। আইএসবিএন 8181175087X। উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link)
3. 1 2  "রবীন্দ্রসঙ্গীত শিক্ষক সুভাষ চৌধুরী প্রয়াত"। সংগ্রহের তারিখ ২০২১-১২-২৯।
**পাক্কা মুড়া** কুমিল্লা জেলা সদরে অবস্থিত একটি প্রাচীন স্থাপনার ধ্বংসাবশেষ ও বাংলাদেশের অন্যতম একটি প্রত্নতাত্ত্বিক স্থাপনা। এটি শৈলরাজি এর পশ্চিম দিকের সীমান্তে অবস্থিত ও কোটবাড়ী প্রত্নস্থল থেকে প্রায় ১ কিলোমিটার দক্ষিণ-পশ্চিম দিকে অবস্থিত।

ইতিহাস
------

পাক্কা মুড়া প্রত্নস্থলটির ধ্বংসাবশেষ থেকে এটি ঠিক কি ছিলো তা জানা যায় না তবে এ অঞ্চলের অন্যান্য স্থাপনা ও এখান থেকৈ পাওয়া প্রত্নবস্তুগুলো পর্যালোচনা করে প্রত্নতত্ত্ববিদগণ ধারণা করেন পাক্কা মুড়াটি ছিল প্রাচীন একটি বৌদ্ধ মন্দির। পাক্কা মুড়া ধ্বংসাবশেষটির আয়তন: ২৭৪ মিটার দৈর্ঘ্য, ৯১ মিটিার প্রস্থ এবং এর উচ্চতা ১৫ মিটার।

এই ধ্বংসাবশেষের পশ্চিম অংশে একটি দিঘি ছিল বলে মনে করা হয়। যদিও বর্তমানে এখানে দুটি পুকুরের অস্তিত্ব পাওয়া যায়। দিঘিটি তারা দিঘি হিসেবে স্থানীয়দের কাছে পরিচিত। বর্তমানে পাওয়া দুটি পুকুরের মধ্যে একটি অপরটির চেয়ে কিছুটা ছোট। বড়টির আকার প্রায় ২ একর।

এ প্রত্নস্থলটি খননের সময় এখানে ১৩ শতকের একটি তামার খন্ডাংশ পাওয়া যায়। তামার এই খন্ডাংশটি ছিল তৎকালীন দেব বংশের শাষক দশরথ দেবের আমলের। তামার খন্ডটি ছাড়াও এখানে দুটি কালো প্রস্তর বিশিষ্ঠ আকারে সামান্য ছোটবড় ২টি বিষ্ণু আবিষ্কৃত হয়েছে। মূর্তি পর্যালোচনা করে প্রত্নতত্ত্ববিদগণ এ মূর্তি দুটিকে দেব বা সেন বংশীয় রীতিতে তৈরি বলে উল্লেখ করেন।

তথ্যসূত্র
---------

1. ↑  "ময়নামতী - বাংলাপিডিয়া"।

উইকিমিডিয়া কমন্সে **পাক্কা মুড়া** সংক্রান্ত মিডিয়া রয়েছে।

| * দে
* স
চট্টগ্রাম বিভাগের প্রত্নতাত্ত্বিক স্থাপনা |
| --- |
| চট্টগ্রাম জেলা | 
* বখশী হামিদ মসজিদ
* শমসের গাজীর কেল্লা
* আলওয়াল মসজিদ
* ফতেহপুর শিলালিপি
* কধুরখীল উচ্চ বিদ্যালয়ের প্রাচীন মৃৎভবন ও পার্বতী চরণ দীঘি

 |
| ব্রাহ্মণবাড়িয়া জেলা | 
* উলচাপাড়া শাহী মসজিদ
* আরিফিল মসজিদ
* আরিফিল মাজার
* বাড়িউড়া প্রাচীন পুল

 |
| কুমিল্লা জেলা | 
* শালবন বৌদ্ধ বিহার
* লতিকোট মুড়া
* কর্নেলের মুড়া
* আনন্দবিহার
* কোটিলা মুড়া
* চারপত্র মুড়া
* রূপবান মুড়া
* ইটাখোলা মুড়া
* বৈরাগী মুড়া
* বালাগাজীর মুড়া
* চন্ডীমুড়া
* ছিলা মুড়া
* হাতিগাড়া মুড়া
* পাক্কা মুড়া
* উজিরপুর টিলা
* রূপবানী মুড়া
* কোটবাড়ি মুড়া
* ভোজ রাজার বিহার
* রাণী ময়নামতি প্রাসাদ ও মন্দির
* ময়নামতি ঢিবি ১
* ময়নামতি ঢিবি ১ক
* ময়নামতি ঢিবি ১খ
* ময়নামতি ঢিবি ২ক
* ময়নামতি ঢিবি ২খ
* সতেররত্ন মন্দির
* চিতোড্ডা মসজিদ
* অর্জুনতলা মসজিদ

 |
| চাঁদপুর জেলা | 
* আলীপুর শাহী মসজিদ
* সত্যরাম মজুমদারের মঠ
* বড় শরিফপুর মসজিদ
* বখতিয়ার খান মসজিদ
* যাত্রা মুনির মঠ

 |
| ফেনী জেলা | 
* শিলুয়া মন্দির
* সাত মঠ
* চাঁদ গাজী ভুঞার মসজিদ
* শমসের গাজীর কেল্লা
* মোহাম্মদ আলী চৌধুরী মসজিদ
* শর্শাদী শাহী মসজিদ

 |
| নোয়াখালী জেলা | 
* বজরা শাহী মসজিদ
* রমজান মিয়া জামে মসজিদ

 |
| 
* কমন্স
* বিষয়শ্রেণী
* প্রবেশদ্বার

 |
**গজালিয়া আদর্শ মাধ্যমিক বিদ্যালয়** বাগেরহাট জেলার কচুয়া থানার একটি শিক্ষা প্রতিষ্ঠান।

ইতিহাস
------

স্থানীয় সচেতন মানুষের ঐকান্তিক প্রচেষ্টায় ১৯৬৯ সালে বিদ্যালয়টি প্রতিষ্ঠিত হয়। পরবর্তীতে বিদ্যালয়টি ১৯৮৫ সালে এমপিওভুক্ত করা হয়।

অবকাঠামো
--------

এ বিদ্যালয়টি ৫০ শতক জায়গার উপর প্রতিষ্ঠিত। ৪টি ভবনে ১৪ টি শ্রেণীকক্ষের মাধ্যমে ষষ্ঠ থেকে দশম শ্রেণি পর্যন্ত পাঠদান করা হয় , যার সাথে রয়েছে একটি প্রধান শিক্ষকের কক্ষ, একটি সহকারী শিক্ষক-শিক্ষিকাদের কক্ষ, একটি কম্পিউটার ল্যাব, একটি সমৃদ্ধ বিজ্ঞানাগার ও পাঠাগার ।

শিক্ষক-শিক্ষার্থী
-----------------

এখানে মোট ছাত্রছাত্রীর সংখ্যা প্রায় পাঁচশত। ১৩ জন শিক্ষক শিক্ষিকা, ১ জন সহকারী গ্রন্থাগারিক, ২ জন তৃতীয় শ্রেণীর কর্মচারী রয়েছে।

সহশিক্ষা কার্যক্রম
------------------

বিদ্যালয়ে নিয়মিত খেলাধুলা ও সাংস্কৃতিক অনুষ্ঠানের আয়োজন করা হয় এবং জাতীয় দিবসগুলোও যথাযথ ভাবে পালন করা হয় ।

প্রাতিষ্ঠানিক সাফল্য
--------------------

ফলাফল
-----

তথ্যসূত্র
---------

1. ↑  "গজালিয়া আদর্শ মাধ্যমিক বিদ্যালয়"। ২ মে ২০১৭ তারিখে মূল থেকে আর্কাইভ করা। সংগ্রহের তারিখ ১১ মে ২০১৭।

বহিঃসংযোগ
---------

* 
* [  গুগল ম্যাপে অবস্থান]।
**মোস্তফা মোহসীন মন্টু** একজন বাংলাদেশি রাজনীতিবিদ ও সাবেক সংসদ সদস্য। তিনি বর্তমানে গণফোরামের সাধারণ সম্পাদক হিসেবে দায়িত্ব পালন করছেন।

প্রারম্ভিক জীবন
---------------

মোস্তফা মোহসীন মন্টু ১৯৪৫ সালের ১ ফেব্রুয়ারি ঢাকায় জন্মগ্রহণ করেন। তার পিতার নাম মীর জাহান ও মাতার নাম রাহেলা খাতুন।

রাজনৈতিক জীবন
-------------

মোস্তফা মোহসীন মন্টু ছাত্রজীবন থেকে আওয়ামী লীগের রাজনীতিতে যুক্ত ছিলেন। পরবর্তীতে তিনি যুবলীগের চেয়ারম্যান নির্বাচিত হন। তিনি ঢাকা জেলা আওয়ামী লীগের সাধারণ সম্পাদক হিসেবেও দায়িত্ব পালন করেন। ১৯৯২ সালে তিনি আওয়ামী লীগ থেকে বহিস্কৃত হন এবং কামাল হোসেনের নেতৃত্বাধীন গণফোরামে যোগ দেন। ২০০৯ সালে তিনি গণফোরামের সাধারণ সম্পাদক নির্বাচিত হন।

১৯৮৬ সালে তৃতীয় জাতীয় সংসদ নির্বাচনে মন্টু আওয়ামী লীগের প্রার্থী হিসেবে ঢাকা-৩ আসন থেকে সংসদ সদস্য নির্বাচিত হন। ১৯৯১ সালের পঞ্চম জাতীয় সংসদ নির্বাচনে তিনি আওয়ামী লীগের প্রার্থী হিসেবে ঢাকা-৩ আসনে নির্বাচন করে ৬৬,২২০ ভোট পেয়ে বিএনপির প্রার্থী আমানউল্লাহ আমানের কাছে পরাজিত হন। ২০১৮ সালে একাদশ জাতীয় সংসদ নির্বাচনে তিনি ঢাকা-২ ও ঢাকা-৩ আসন থেকে গণফোরামের প্রার্থী হিসেবে ‘উদীয়মান সূর্য’ প্রতীকে এবং ঢাকা-৭ আসন থেকে জাতীয় ঐক্যফ্রন্টের প্রার্থী হিসেবে ‘ধানের শীষ’ প্রতীকে নির্বাচন করে পরাজিত হন।

তথ্যসূত্র
---------

1. 1 2  "হলফনামা" (পিডিএফ)। *ecs.gov.bd*। ২৮ নভেম্বর ২০১৮। ২৬ ডিসেম্বর ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ২৬ ডিসে ২০১৮।
2. ↑  ঢাকা (৮ নভে ২০১৮)। "আওয়ামী লীগ থেকে ড. কামাল যেভাবে বেরিয়ে আসেন"। *বিবিসি বাংলা*। সংগ্রহের তারিখ ২৬ ডিসে ২০১৮।
3. ↑  "আওয়ামী লীগ বনাম সাবেক আওয়ামী লীগ"। *বাংলাদেশ প্রতিদিন*। ১ নভে ২০১৮। সংগ্রহের তারিখ ২৬ ডিসে ২০১৮।
4. ↑  "৩য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। *জাতীয় সংসদ*। বাংলাদেশ সরকার। ১৮ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।
5. ↑  "রাজনীতিতে রং বদল"। *মানবজমিন*। সংগ্রহের তারিখ ২৬ ডিসেম্বর ২০১৮।
6. 1 2  "মোস্তফা মোহসীন মন্টু"। *প্রথম আলো*। ১০ নভে ২০১৮। ১ এপ্রিল ২০১৯ তারিখে মূল থেকে আর্কাইভ করা। সংগ্রহের তারিখ ২৬ ডিসে ২০১৮।
**ফারাহদুখত আব্বাসি তাঘানি** (ফার্সি: فرح‌دخت عباسی طاقانی‎‎), ১৯৩৪-১৯৯০), যিনি **পুরান** (ফার্সি: پوران‎‎) নামে পরিচিত, ছিলেন ১৯৩০-এর দশকের ফার্সি পপ এবং শাস্ত্রীয় সঙ্গীতশিল্পী। তিনি ১৯৫০-এর দশকের মাঝামাঝি পর্যন্ত ইরানের খ্যাতিমান সঙ্গীতশিল্পীদের একজন ছিলেন।

জীবন
----

ফারাহদুখত আব্বাসি তাঘানি ১৫ ফেব্রুয়ারি ১৯৩৪ সালে ইরানে জন্ম নেন। তিনি ১৯৯০ সালে তেহরানে মারা যান। তিনি ইরানি গায়ক লেডি রউব বখশের ভাতিজি ছিলেন। তেহরানের আসাদি উচ্চ বিদ্যালয় থেকে স্নাতক সম্পন্ন করার পর, তিনি পিরন সঙ্গীত উচ্চ বিদ্যালয়ে প্রবেশ করেন এবং সেখানে তিনি সুরকার আব্বাস শাপৌরির শিষ্য ছিলেন। ১৯৩০-এর দশকের শুরুতে তিনি গান গাওয়া শুরু করেন এবং ১৯৩১ সালে ইরানের বেতারে যোগ দেন।

মৃত্যু
------

পুরান ১৯৫০-এর দশকের প্রথম দিকে ক্যান্সারে আক্রান্ত হন। অবশেষে, যখন রোগটি তার শিখরে পৌঁছেছিল, তখন ১৯৯০ সালে তিনি তেহরানে মারা যান এবং ইরানের আলবুর্‌জ প্রদেশের কারাজ শহরে অবস্থিত শিল্পীদের জন্য জনপ্রিয় সমাধিস্থান ইমামজাদ তাহেরে তাকে সমাহিত করা হয়।

আরো দেখুন
---------

* ইরানি পপ সঙ্গীত

তথ্যসূত্র
---------

বহিঃসংযোগ
---------


উইকিমিডিয়া কমন্সে **পুরান** সংক্রান্ত মিডিয়া রয়েছে।

* Pouran in the Persian film "Bigharar"
* Pouran at the National TV in Tehran

প্রবেশদ্বার: জীবনী
আইওনিয়া ও লিডিয়ার শহরসমূহ (আনু. ৫০ খ্রিস্টাব্দ)।
**স্মার্না** প্রাচীনকালে প্রতিষ্ঠিত একটি গ্রিক শহর। এটি এজিয়ান সাগরের উপকূলে আনাতোলিয়ার কেন্দ্রে অবস্থিত। ১৯৩০ সাল থেকে আধুনিক শহরটি তুরস্কে অবস্থিত, যা ইজমির নামে পরিচিত। বন্দর সুবিধা, প্রতিরক্ষায় সহজলভ্যতা ও স্থলভাগের সাথে যোগাযোগের সুব্যবস্থার কারণে স্মার্না প্রসিদ্ধি লাভ করে। প্রাচীন শহরের দুটি প্রত্নতাত্ত্বিক নিদর্শন এখন ইজমিরের অভ্যন্তরে অবস্থিত। প্রথম নিদর্শনটি সম্ভবত স্থানীয় লোকদের দ্বারা প্রতিষ্ঠিত হয়েছিল, যা পশ্চিম আনাতোলিয়ায় প্রধান প্রাচীন গ্রিক বসতি হিসেবে আর্কাইক যুগে প্রসিদ্ধি লাভ করে। অপরটির প্রতিষ্ঠা মহান আলেকজান্ডারের সাথে সম্পর্কিত, যা রোমান সাম্রাজ্য সময়কালে মেট্রোপলিটন অংশে হিসেবে পরিচিতি লাভ করে। বর্তমানে বিদ্যমান প্রাচীন শহরের অবশিষ্টাংশের বেশিরভাগ অংশ ২য় শতাব্দীর ভূমিকম্পের পরের অংশ।

ব্যুৎপত্তি
----------

এই শহরের নাম নিয়ে কয়েকটি ব্যাখ্যা রয়েছে। একটি গ্রিক পুরাণ অনুসারে এই নামটি আমাজনের একটি উপনাম Σμύρνα (স্মার্না) থেকে নেওয়া হয়েছে, যা এফেসুসের একটি উপবিভাগের নাম ছিল। এই নামের মূলভিত্তি ছিল এওলিসের শহর মিরিনা।

খোদাই করা পাণ্ডুলিপি ও মুদ্রায় নামটি প্রায়ই Ζμύρνα (স্মার্না), Ζμυρναῖος (স্মার্নাইওস) নামে লেখা হত।

স্মার্না নামটি প্রাচীন গ্রিক শব্দ মির, স্মার্না থেকেও নেওয়া হতে পারে, যা প্রাচীনকালের প্রধান রফতানি শহর ছিল।

তথ্যসূত্র
---------

1. 1 2  লিডল, হেনরি জর্জ; স্কট, রবার্ট। "'A Greek-English Lexicon"। *Perseus*। সংগ্রহের তারিখ ২৮ সেপ্টেম্বর ২০১৯।
2. ↑  Pseudo-Apollodorus, *Bibliotheke*, iii.14.4 (Adonis), as quoted in Geoffrey Miles, *Classical mythology in English literature: a critical anthology* 1999:215.
3. ↑  List of ancient Greek words starting with σμύρν-, on Perseus
4. ↑  ওয়েস্টন, জে. (২০০৭)। *Patmos Speaks Today*। Scripture Truth Publications। পৃষ্ঠা ২৭। আইএসবিএন 9780901860668। সংগ্রহের তারিখ ২৮ সেপ্টেম্বর ২০১৯।

বহিঃসংযোগ
---------


উইকিমিডিয়া কমন্সে **স্মার্না** সংক্রান্ত মিডিয়া রয়েছে।

* Remembering Smyrna/Izmir: Shared History, Shared Trauma
**বাণেশ্বর** ভারতের পূর্বপ্রান্তে অবস্থিত পশ্চিমবঙ্গ রাজ্যের উত্তরপ্রান্তে কোচবিহার জেলার একটি জনগণনা নগর৷

বাণেশ্বর প্রধানত শিব মন্দির এবং মন্দির সংলগ্ন শিব পুকুরে থাকা স্থানীয় মোহন নামক কচ্ছপের জন্য বিখ্যাত৷ 'বাণেশ্বর' শব্দটি দুটি পৃৃৃথক শব্দ তথা 'বাণ' ও 'ঈশ্বর'-এর একত্রীকরণে উৎপন্ন৷ একদা অসুররাজ বান তার ইষ্টদেবতা শিবকে পাতালপুরীতে স্থাপিত করতে চাইলে ব্যর্থ হন ও শিবলিঙ্গটি বর্তমান স্থানে প্রতিষ্ঠা পায়৷ দেবত্র কমিটি প্রতিবছর মাঘমাসের চতুর্দশীর দিন একটি শিবমেলা উৎযাপন করেন৷

ইতিহাস
------

ভূগোল
-----

বাণেশ্বরে গড় বার্ষিক বৃৃষ্টিপাত ৩২০০ মিলিমিটার৷ কোচবিহার ও আলিপুরদুয়ার শহরের মধ্যবর্তী ১২ এ পশ্চিমবঙ্গ রাজ্যসড়কের ওপর অবস্থিত৷ বানেশ্বর রেলওয়ে স্টেশনটি এই শহরে অবস্থিত৷

পরিবহন
------

বাণেশ্বর শহরটি জেলাসদর কোচবিহার থেকে ১২ কিলোমিটার ও পার্শ্ববর্তী আলিপুরদুয়ার জেলার সদর আলিপুরদুয়ার থেকে ১৩ কিমি দূরে অবস্থিত, যা সড়কপথের মাধ্যমে যুক্ত৷ নিকটস্থ বাণেশ্বর ও নতুন বাণেশ্বর রেলওয়ে স্টেশন থেকে শিলিগুড়ি ও কোচবিহারগামী ট্রেন সহজলভ্য৷

শিক্ষা
------

বাণেশ্বর শহরে একটি বালক ও একটি বালিকা বিদ্যালয় রয়েছে৷ বিদ্যালয় দুটি যথাক্রমে, বাণেশ্বর খাবসা উচ্চ বালক বিদ্যালয় এবং বাণেশ্বর বালিকা বিদ্যালয়৷ সারথিবালা মহাবিদ্যালয়টি এখানেই অবস্থিত৷

জনতত্ত্ব
--------

২০১১ খ্রিষ্টাব্দের ভারতের জনগণনা অনুসারে বাণেশ্বর শহরের জনসংখ্যা ৪৮৪১ জন, যার মধ্যে ২৫৩৪ জন পুরুষ ও ২৩০৭ জন নারী৷ প্রতি হাজার পুরুষে ৯১০ জন নারী৷ ৬ বছর অনুর্দ্ধ ৪৪৮ জন শিশু, যা সমগ্র জনসংখ্যার ৯.২৫ %৷ ৬ বছরোর্দ্ধ জনসংখ্যার ৯৩.৫১% অর্থাৎ ৪১০৮ জন সাক্ষর৷

তথ্যসূত্র
---------

1. ↑

বহিঃসংযোগ
---------

| * দে
* স
কোচবিহার জেলার শহর ও নগর |
| --- |
| নগর, পৌরসভা ও জনগণনা শহর | 

|  |  |
| --- | --- |
| কোচবিহার সদর মহকুমা | 
* বাইশগুড়ি
* বাণেশ্বর
* চকচকা
* কোচবিহার
* ধলুয়াবাড়ি
* গুড়িয়াহাটি
* খাগড়াবাড়ি
* খড়িমালা খাগড়াবাড়ি
* টাকাগাছ

 |
| দিনহাটা মহকুমা | 
* ভাঙরি প্রথম খণ্ড
* দিনহাটা

 |
| মাথাভাঙ্গা মহকুমা | 
* মাথাভাঙ্গা

 |
| মেখলিগঞ্জ মহকুমা | 
* নগর চ্যাংড়াবান্ধা
* হলদিবাড়ি
* মেখলিগঞ্জ

 |
| তুফানগঞ্জ মহকুমা | 
* ছোট লাউকুঠি
* কামত ফুলবাড়ী
* তুফানগঞ্জ

 |

 |
| শহর বা নগরব্যতীত অন্যান্য লোকালয় | 

|  |  |
| --- | --- |
| কোচবিহার সদর মহকুমা | 
* বৈকুণ্ঠপুর
* দেওয়ানহাট
* ঘুঘুমারি
* গুদাম মহারাণীগঞ্জ
* হরিপুর
* কালারায়ের কুঠি
* পুণ্ডিবাড়ী
* সিদ্ধেশ্বরী

 |
| দিনহাটা মহকুমা | 
* বামনহাট
* গীতলদহ
* গোসানিমারি
* সাহেবগঞ্জ
* সিতাই

 |
| মাথাভাঙ্গা মহকুমা | 
* ঘোকসাডাঙ্গা
* মাটিয়ার কুঠি
* নিশিগঞ্জ
* শীকারপুর
* শীতলকুচি

 |
| মেখলিগঞ্জ মহকুমা | 
* কুচলিবাড়ী

 |
| তুফানগঞ্জ মহকুমা | 
* আইরানি চিতালিয়া
* অন্দরণ ফুলবাড়ী
* বক্সিরহাট
* বড় কোদালি
* ভুচুংমারি
* চামটা
* নাককাটিগাছি
* নাটাবাড়ী

 |

 |
| সংশ্লিষ্ট বিষয় | 
* টেমপ্লেট কোচবিহার প্রসঙ্গ
* বিষয়শ্রেণী কোচবিহার জেলার ব্যক্তিবর্গ
* ভারত-বাংলাদেশ ছিটমহল
* বিষয়শ্রেণী কোচবিহার জেলার গ্রাম

 |
|  ভারত প্রবেশদ্বার |
বাইকোনুর মহাকাশ বন্দর (গাগারিনস্কি স্তার্ত উৎক্ষেপণ মঞ্চ)
**মহাকাশ বন্দর** বলতে মহাকাশযান উৎক্ষেপণ (বা অবতরণের) ক্ষেত্রকে বোঝায়। শব্দটি নৌবন্দর ও বিমানবন্দরের অনুরূপে ব্যবহার করা হয়। ইংরেজিতে "স্পেসপোর্ট" (Spaceport) ও "কসমোড্রোম" (Cosmodrome) পরিভাষা দুইটি ব্যবহার করা হয়। সাধারণত মহাকাশ বন্দর থেকে পৃথিবীকে নির্দিষ্ট কক্ষপথে আবর্তন করানোর উদ্দেশ্যে কিংবা আন্তঃগ্রহ যাত্রার উদ্দেশ্যে মহাকাশযান উৎক্ষেপণ করা হয়। তবে মহাকাশযানের শুধুমাত্র উপ-কক্ষপথীয় উড্ডয়নের জন্য ব্যবহৃত ক্ষেত্রগুলিকেও কখনও কখনও মহাকাশ বন্দর নামে ডাকা হতে পারে। মহাকাশ বিরতিস্থল তথা মহাকাশ স্টেশনগুলিকে এবং ভবিষ্যতে চাঁদে নির্মিতব্য ঘাঁটিগুলিকেও (যদি সেগুলিকে আরও দূরবর্তী যাত্রার ঘাঁটি হিসেবে পছন্দ করা হয়) অনেক সময় মহাকাশ বন্দর নামে ডাকা হতে পারে।

**রকেট উৎক্ষেপণ ক্ষেত্র** (Rocket launching site) বলতে এমন সুব্যবস্থাবিশিষ্ট ক্ষেত্রকে বোঝায়, যেখান থেকে রকেট উৎক্ষেপণ করা যায়। এই ক্ষেত্রে এক বা একাধিক উৎক্ষেপণ মঞ্চ (Launch pad, লঞ্চ প্যাড) থাকতে পারে কিংবা পরিবহনযোগ্য উৎক্ষেপণ মঞ্চ সংস্থাপনের জন্য সুবন্দোবস্ত থাকতে পারে। সাধারণত একটি রকেট উৎক্ষেপণ ক্ষেত্রকে ঘিরে একটি বৃহৎ নিরাপত্তামূলক অঞ্চল থাকতে পারে, যাকে প্রায়শই **রকেটের পাল্লা অঞ্চল** (Rocket range, রকেট রেঞ্জ) বা **ক্ষেপণাস্ত্রের পাল্লা অঞ্চল** (Missile range, মিসাইল রেঞ্জ) নামে অভিহিত করা হয়। রকেটগুলি সম্ভাব্য যে অঞ্চলের উপর দিয়ে উড়তে পারে, এবং যেখানে রকেটের কিছু উপাংশ ভূমিতে পতিত হতে পারে, রকেট পাল্লা অঞ্চলে সেই অঞ্চলটি অন্তর্ভুক্ত থাকে। কখনও কখনও রকেটের পাল্লা অঞ্চলের ভেতরে অনুসরণকারী কেন্দ্র থাকে যেগুলি রকেট উৎক্ষেপণের অগ্রগতির মূল্যায়ন করে।

গুরুত্বপূর্ণ মহাকাশ বন্দরগুলিতে প্রায়শই একাধিক উৎক্ষেপণ সমবায় (Launch complex) থাকে। এগুলিতে বিভিন্ন ধরনের উৎক্ষেপণ যানের জন্য অভিযোজিত ভিন্ন ভিন্ন রকেট উৎক্ষেপণ ক্ষেত্র থাকতে পারে। নিরাপত্তাজনিত কারণে এই ক্ষেত্রগুলি একে অপর থেকে ভাল দূরত্বে পৃথকভাবে অবস্থান করতে পারে। তরল প্রচালক পদার্থবিশিষ্ট উৎক্ষেপণ যানগুলির জন্য যথোপযুক্ত মজুদের সুব্যবস্থা এবং ক্ষেত্রবিশেষে উৎপাদনের সুব্যবস্থা প্রয়োজন হয়। এছাড়া উৎক্ষেপণ ক্ষেত্রেই কঠিন প্রচালক পদার্থ প্রক্রিয়াজাতকরণের সুব্যবস্থা থাকাটা সাধারণ একটি ব্যাপার।

একটি মহাকাশ বন্দরের কর্মকাণ্ডে সহায়তাকারী বিমানসমূহের আকাশে আরোহণ ও ভূমিতে অবতরণের জন্য ধাবনপথ বা রানওয়ে থাকতে পারে। এছাড়া আনুভূমিক আরোহণ, আনুভূমিক অবতরণ কিংবা আনুভূমিক আরোহণ, উল্লম্ব অবতরণ পাখা বিশিষ্ট উৎক্ষেপণ যন্ত্রগুলির জন্যও রানওয়ে বা ধাবনপথ থাকতে পারে।

দক্ষিণ কাজাখস্তানে অবস্থিত বাইকোনুর মহাকাশ বন্দরটি ইতিহাসের সর্বপ্রথম মহাকাশ বন্দর যেখান থেকে পৃথিবীকে কক্ষপথে আবর্তনকারী উপগ্রহ ও মানুষকে উৎক্ষেপণ করা হয়। এটি ১৯৫৫ সালে একটি সোভিয়েত সামরিক রকেট পাল্লা অঞ্চল হিসেবে যাত্রা শুরু করে। ১৯৫৭ সালের অক্টোবের এখান থেকে ভূপ্রদক্ষিণকারী স্পুতনিক ১ উপগ্রহটি এবং ১৯৬১ সালে ইতিহাসের সর্বপ্রথম মহাকাশচারী ইউরি গাগারিনকে উৎক্ষেপণ করা হয়েছিল। যে ঐতিহাসিক উৎক্ষেপণ মঞ্চ থেকে গাগারিন উৎক্ষিপ্ত হয়েছিলেন, সেটিকে "গাগারিনস্কি স্তার্ত" নাম দেওয়া হয়েছে।

তথ্যসূত্র
---------

1. ↑  Roberts, Thomas G. (২০১৯)। "Spaceports of the World"। *Center for Strategic and International Studies*। ৭ আগস্ট ২০২০ তারিখে মূল থেকে আর্কাইভ করা। সংগ্রহের তারিখ ১ জুলাই ২০২০।
2. ↑
3. ↑  Merritt Island Spaceflight Tracking and Data Network station
***সন্দেশ*** গুজরাতের একটি শীর্ষস্থানীয় দৈনিক পত্রিকা। এটি গুজরাটিতে প্রকাশিত হয়। ১৯২৩ সালে এটি প্রতিষ্ঠিত হয়েছিল। 

আহমেদাবাদ ভিত্তিক গুজরাটি সংবাদপত্রটি মুম্বই, ভোদোদরা, ভুজ, সুরাত, রাজকোট এবং ভাবনগর থেকেও প্রকাশিত হয়। *সন্দেশের* প্রকাশিত ৭টি পরিপূরক রয়েছে: সংস্কার, নারী, অর্ধ সাপ্তাহিক, নক্ষত্র, সিনে সন্দেশ, শিশু বিশ্ব, শ্রদ্ধা, অ্যাকশন রিপ্লে এবং ব্যবসা@সন্দেশ।  সন্দেশ গুজরাটি সাপ্তাহিক এবং যুক্তরাষ্ট্রের ইলিনয়ের শিকাগো থেকে সন্দেশ আন্তর্জাতিক প্রকাশিত হয়।

টিভি চ্যানেল
------------

এটি ২৪ অক্টোবর ২০১৩ এ গুজরাটি নিউজ চ্যানেল, সন্দেশ নিউজও চালু করে।

বিতর্ক
------

২৩ শে মার্চ, ২০১২ গুজরাটের অন্যতম প্রচারিত দেশীয় দৈনিকের সম্পাদক জনাব ফাল্গুন প্যাটেল নং মেট্রোপলিটন ২৫নং আদালতে হাজির হন, মায়াবতীর বিরুদ্ধে ১৪ বছর আগে (২৯ জুলাই, ১৯৯৬) মানহানিকর কার্টুন প্রকাশের জন্য দায়ের করা মামলায় জামিনের জন্য। কার্টুনিস্ট মিঃ চকোর মারা গেছেন, তবে বিতর্ক বেঁচে আছে।

তথ্যসূত্র
---------

1. ↑  Jeffrey, Robin. India's Newspaper Revolution: Capitalism, Technology and the Indian Language Press, 1977-1999, p. 120 (2000) ("In Gujarat in the 1950s, successful business families ... acquired both the big old nationalist newspapers, *Gujarat Samachar*, founded in 1932, and *Sandesh*, founded in 1923.")
2. ↑  "Sandesh E-paper"।
3. ↑  "Details"। ২৯ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ৫ জুন ২০২০।
4. ↑  "TV Channel"। ৩০ অক্টোবর ২০১৯ তারিখে মূল থেকে আর্কাইভ করা। সংগ্রহের তারিখ ৫ জুন ২০২০।

বহিঃসংযোগ
---------

* প্রাতিষ্ঠানিক ওয়েবসাইট
পুরু এবং অন্যান্য প্রারম্ভিক বৈদিক উপজাতি।
**পুরু** (আনু.১৭০০-১৪০০ খ্রীস্টপূর্ব) বৈদিক উপজাতির একটি দল ছিল। পুরুদের বেশ কয়েকটি উপদল ছিল, একটি হল ভারত। ঋগ্বেদের অধিকাংশ ক্ষেত্রে পুরু ও ভারত ছিল দুটি প্রধান উপজাতি।

পুরুদের রাজা সুদাস এর বিরুদ্ধে অনেক দলকে সমবেত করেছিল, কিন্তু ঋগ্বৈদিক যুদ্ধ, দশরাজার যুদ্ধে
 পরাজিত হয়েছিল। পুরু নামটি সম্ভাব্য ইন্দো-আর্য বংশোদ্ভূত।

ইতিহাস
------

ঋগ্বেদ মণ্ডল ৬-এ, এটি স্মরণ করা হয়েছে যে পুরুদের প্রধান পুরুকুৎস আফগান পর্বতমালায় শারদীয় দুর্গ ধ্বংস করেছিলেন। মণ্ডল ৪-এ বলা হয়েছে যে তার অশ্বমেধ ঘোড়া দৌরগাহের সাথে, তার পুত্র ত্রসাদস্যুর জন্ম হয়েছিল। মণ্ডল ৪-এ, ত্রসাদস্যু হলেন পুরুদের প্রধান। পুরুকুৎসের পুত্র হওয়ার পাশাপাশি, ত্রসাদস্যুরকে গাইরীক্ষিত নামেও বর্ণনা করা হয়েছে, যার অর্থ গীরিক্ষিতের বংশধর। ত্রসাদস্যু সিন্ধু নদের পশ্চিম দিকে বাস করতেন যখন মণ্ডল ৪ রচিত হচ্ছিল, কিন্তু তিনি সপ্তনদীর দেশেও চলে গিয়েছিলেন এবং অনু-দ্রুহ্যু ও যদু-তুর্বশুদের পরাজিত করেছিলেন। তিনি বিজিত উপজাতি ও পুরুদেরকে পঞ্চজনে (পাঁচ উপজাতি) ঢালাই করেছিলেন। তার বিজয় উদযাপনের জন্য তিনি তার ঘোড়া, দধরিক দিয়ে অশ্বমেধ পরিচালনা করেছিলেন। ঋগ্বেদ ৪.৩৮-৪০-এ দধরিককে উচ্চারিত করা হয়েছে, এবং এই স্তোত্রগুলিতে, দধরিককে ঐশ্বরিক সত্ত্বা, অশ্বমেধ যজ্ঞের ঘোড়া এবং পুরু ও ইন্দো-আর্য আধিপত্যের প্রতীক হিসাবে বর্ণনা করা হয়েছে। ত্রসাদস্যুর পুত্র ছিলেন তৃক্ষি।

ঋগ্বেদ ৭.৯২.২-এর হারমান গ্রাসম্যানের ব্যাখ্যা মেনে চলা পণ্ডিতরা বলেন যে মণ্ডল ৭ নাগাদ পুরু সরস্বতী নদীতে পৌঁছেছিল।

তথ্যসূত্র
---------

1. 1 2 3 4 5 6  Erdosy, George; Witzel, Michael (১৯৯৫)। *Language, Material Culture and Ethnicity. The Indo-Aryans of Ancient South Asia: Rgvedic history: poets, chieftains and politics*। De Gruyter। পৃষ্ঠা 237–242। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  The Rig Veda/Mandala 7/Hymn 18, Verses 5-21, Translated by Ralph T.H. Griffith, Wikisource
3. ↑  Mandala 7, The battle of ten kings, Dharmapedia
4. ↑  Rig Veda, translation and commentary, by H. H. Wilson
5. ↑  Witzel, Michael (১৯৯৯)। "Aryan and non-Aryan Names in Vedic India. Data for the linguistic situation, c. 1900-500 B.C.." (পিডিএফ)। *Harvard Oriental Series Opera Minora*। **3**: 19। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
6. ↑  Jamison ও Brereton 2014, পৃ. 801।
7. 1 2  Jamison, Stephanie; Brereton, Joel (২০১৪)। *The Rigveda: The Earliest Religious Poetry of India*। Oxford University Press। পৃষ্ঠা 619–626, 699। আইএসবিএন 9780199370184। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
8. ↑  Jamison ও Brereton 2014, পৃ. 1004।
অন্য ব্যবহারের জন্য সন্দীপ (দ্ব্যর্থতা নিরসন) দেখুন।
 ক্যাপ্টেন **সন্দীপ শঙ্কলা**, এসি(৩ জানুয়ারী ১৯৬৪ - ৮ আগস্ট ১৯৯১) একজন ভারতীয় সেনা অফিসার ছিলেন যাকে মরণোত্তরভাবে জম্মু ও কাশ্মীরের বীরত্বের জন্য ভারতের সর্বোচ্চ শান্তিকালীন বীরত্বের পুরস্কার, অশোকচক্র প্রদান করা হয়েছিল।

জীবনের প্রথমার্ধ
----------------

শঙ্কলা হিমাচল প্রদেশের হামিরপুর জেলায় সেনাবাহিনীর এক প্রবীণ লেফটেন্যান্ট কর্নেল জেএস কানওয়ার এবং মঞ্জু কানওয়ারের পুত্র হিসাবে জন্মগ্রহণ করেছিলেন।

সামরিক ক্যারিয়ার
-----------------

শৈশব থেকেই শঙ্কলা তার পিতার পদক্ষেপে চলতে এবং সশস্ত্র বাহিনীতে যোগ দিতে চেয়েছিল। তিনি ১৯৮৮ সালের ১৪ জুন ১৮ ডোগরা রেজিমেন্টে কমিশন লাভ করেছিলেন।

কুপওয়ারা অপারেশন
-----------------

১৯৯১ চলাকালীন ক্যাপ্টেন সন্দীপ শঙ্কলার ইউনিট, জঙ্গিবাদবিরোধী অভিযানের জন্য ১৮ ডোগ্রা জম্মু ও কাশ্মীর এলাকার কুপওয়ারাতে মোতায়েন করা হয়েছিল। ১৯৯১ সালের ৮ ই আগস্ট ক্যাপ্টেন সন্দীপ শঙ্কলার ইউনিট কুপওয়ারা জেলার জাফরখানি গ্রামে সন্ত্রাসীদের উপস্থিতি সম্পর্কে গোয়েন্দা সূত্র থেকে বিশ্বাসযোগ্য তথ্য পেয়েছিল। ক্যাপ্টেন সন্দীপ শঙ্কলার নেতৃত্বে সন্ত্রাসীদের ধরতে তল্লাশি ও অভিযান চালুর জন্য নিরাপত্তা বাহিনী একটি সিদ্ধান্ত নিয়েছিল। ক্যাপ্টেন সন্দীপ তাঁর সৈন্যদের নিয়ে সন্দেহভাজন জায়গায় পৌঁছে তল্লাশি ও কর্ডোন অভিযান শুরু করেছিলেন। সন্ত্রাসীরা কোণঠাসা ও চ্যালেঞ্জ পেয়ে সেনাবাহিনীকে লক্ষ্য করে গুলি চালায়। এরপরে উভয় পক্ষ থেকে ভারী গুলি বিনিময়ের মাধ্যমে তীব্র বন্দুক যুদ্ধ শুরু হয়। ক্রসফায়ারের সময়, একজন সেনা আহত হয়েছিলেন এবং ক্যাপ্টেন সন্দীপ তার জীবনের ঝুঁকি বুঝতে পেরে হামাগুড়ি দিয়ে এক সন্ত্রাসীকে নির্মূল করার সময় তাকে নিরাপদে টেনে নিয়ে যান। অপর সন্ত্রাসী তারপরে ক্যাপ্টেন সন্দীপের কাছে দুটি গ্রেনেড ছুঁড়েছিল, তবে খুব বিরল সাহসের সাথে সে হামলাকারীদের দিকে একটি গ্রেনেড পিছনে ফেলে দেয়। যাইহোক, এই প্রক্রিয়া চলাকালীন ক্যাপ্টেন সন্দীপ স্প্লিন্টার এবং গুলিবিদ্ধ আঘাত সহ্য করেছিলেন। তবে তিনি চেতনা হারিয়ে যাওয়ার আগে পর্যন্ত শত্রুর সাথে জড়িত ছিলেন। পরে তিনি আহত হয়ে শহীদ হন। ক্যাপ্টেন সন্দীপের নেতৃত্বে অভিযানের ফলে ৯ জন সন্ত্রাসী নির্মূল হয়েছিল এবং এর মধ্যে ২২ জনকে গ্রেপ্তার করা হয়েছিল। ক্যাপ্টেন সন্দীপ ছিলেন একজন বীর সেনা এবং এক অফিসার, যিনি একজন সত্যিকারের সামরিক নেতার মতো সামনে থেকে নেতৃত্ব দিয়েছিলেন। মাত্র ৬ মাস আগে বিবাহিত ক্যাপ্টেন সন্দীপ ২৭ বছর বয়সে জাতির সেবায় নিজের জীবন দিয়েছেন।

অশোক চক্র পুরস্কার
------------------

ক্যাপ্টেন সন্দীপ শঙ্কলাকে অসামান্য সাহস, কর্তব্যনিষ্ঠা ও সর্বোচ্চ ত্যাগের জন্য দেশের সর্বোচ্চ শান্তিকালীন বীরত্বের পুরস্কার "অশোক চক্র "প্রদান করা হয়েছিল। তিনি তাঁর পিতা লেঃ কর্নেল জেএস, মা শ্রীমতি মঞ্জু কানওয়ার এবং একটি ছোট ভাই এর মধ্যে জীবিত রয়েছেন।

উল্লেখ
------

1. ↑  "Awards list"। *gallantryawards.gov.in*। ১৪ সেপ্টেম্বর ২০১৯ তারিখে মূল থেকে আর্কাইভ করা।